จีจี้ แมวเก้าชีวิต

ไปดูภาพสแกนความละเอียดสูงได้บน Patreon ผมได้เลย

My lovely Chichi (Hi-Res Scan) | khiew atlastseason

My lovely Chichi (Hi-Res Scan) by khiew atlastseason on Patreon. Join khiew atlastseason's community for exclusive content and updates.

ตอนนี้อาการดีขึ้นละหลังจากถ่ายเลือดมาวันเสาร์ที่ผ่านมา นับว่าเร็วมากๆเลยนะกับแมวที่ตอนแรกมะล่อกมะแล่กใกล้เดี้ยงเมื่อวันศุกร์ กลับฟื้นคืนชีพมาได้

เมื่อวานตอนเคลียร์งานไดอารี่เก่าๆเสร็จ เห็นมันนอนอยู่ข้างๆเลยอยากวาดรูปเร็วๆเก็บไว้หน่อย ก็ได้มาเป็นรูปที่เห็น ผมชอบมากๆเลยนะเวลาวาดภาพลงกระดาษ มันรู้สึกลื่นไหล ไม่ติดขัดอะไร ไม่ต้องนั่งเซทอัพอะไรให้วุ่นวาย ขอแค่มีปากกา กับหน้ากระดาษว่างๆ ก็วาดอะไรออกมาได้อย่างรวดเร็ว ผมก็ติดวาดแบบนี้มาตั้งแต่เด็กๆ ก็เลยรู้สึกว่านี่มันเป็นที่สำหรับเราจริงๆ ต่อให้ใช้แทปเลตราคาแพงๆหรือจอสวยๆ ก็สู้ฟิลนี้ไม่ได้

ผลงานกับนางแบบ

จีจี้เป็นแมวอายุได้ 7 ปีแล้ว (คิดว่าอะนะ) ผ่านเหตุการณ์ร้ายๆมาเยอะตั้งแต่เจอเป็นแมวจรหลังบ้านเมื่อตอนยุคโควิดระบาดใหม่ๆ ตอนแรกมันน่าเกลียดมาก ตัวเหลนๆ สีก็ไม่สวย แต่เลี้ยงไปเรื่อยๆก็น่ารักขึ้นมาซะงั้น เป็นแมวที่ขี้กลัวมากๆ ตื่นคน กลัวฟ้า กลัวถุงพลาสติก พอจับพาไปหาหมอก็ไปพังร้านหมอเขาซะงั้น ส่งหมอกับพยาบาลไปฉีดวัคซีนกันพิษสุนัขบ้ากันทั้งแผง

อันนี้ผมใช้กล้องฟิล์มถ่ายมันเลยดูเก่าแต่จริงๆถ่ายไว้ปี 2567 นี่เอง

กลายเป็นว่าเป็นแมวลูคิเมียจากผลล่าสุด (คิดว่าใช่อะนะ) แถมพ่วงโรคมามากมาย มาแบบไม่รู้จบ มีช่วงปีแรกๆที่เจอ ป่วยหนักมากจนต้องพาไปหาหมอ หมอต้องตัดก้อนนิ่วออกจากรังไข่ทำให้เป็นหมันไปด้วย หมอยังพ่วงอีกว่าคงอยู่ไม่ถึงปีหรอก แต่ 6 ปีผ่านไป ยังกระโดดได้ ร้องเก่ง กินเก่ง ดื้ออีกตังหาก เป็นแมวที่เลยวันหมดอายุมาซักพักแล้ว แต่ก็ยังสภาพดี ก็คอยดูแลไปเรื่อยๆนั่นแหละ

อยากเอาเรื่องมาเรียบเรียงเล่าใหม่ดีๆ เพราะเชื่อไหมว่า 7 ปีที่เลี้ยงมา มีแต่เรื่องให้ปวดตับตลอดเวลา

อะไรจะเกิดมันก็ต้องเกิดอะนะ เราไม่รู้หรอกว่าน้องจะไม่อยู่วันไหน แต่ตอนนี้ก็ทำให้จี้มีความสุขเยอะๆนั่นแหละ จะได้ไม่มาเสียใจทีหลัง

ไว้เจอกันใหม่จ้า